b'\n_START_ARTICLE_\nGiovanni Boccaccio\n_START_SECTION_\nTalambuhay\n_START_PARAGRAPH_\nMaaaring ipinanganak si Boccaccio sa Certaldo, isang maliit na bayan may 20 milya ang layo mula sa Florencia.  Noong 1341, umibig siya sa anak na babae ni Haring Roberto ng Naples, isang binibining pinatanyag ni Boccaccio sa kanyang akda sa ilalim ng pangalang Fiammetta.  Isinulat niya ang mga kuwentong nakapaloob sa The Decameron para sa kaaliwan ng dalagang ito at pati na rin ng Hari ng Naples._NEWLINE_Noong 1350, nagbalik si Boccaccio sa Florencia pagkaraan ng dakilang plaga o salot.  Pagkaraang manungkulan sa maraming mga matataas na tungkulin sa Florencia, nagretiro siya sa Certaldo, ang lugar ng kanyang kamatayan.\n_START_SECTION_\nMga akda\n_START_PARAGRAPH_\nNagmula ang pangalan ng akdang Decameron mula sa Griyegong may kahulugang "sampung araw".  Isang katipunan ito ng 100 mga kuwento, na itinuturing bilang isa sa pinakadakilang mga aklat.  Tinatalakay sa pambungad na kabanata nito ang paglalarawan ng dakilang salot._NEWLINE_Hinangaan ni Petrarca ang salaysay ukol kay Griselda ni Boccaccio.  Kabilang pa rin sa mga nakakuha ng inspirasyon mula sa mga akda ni Boccaccio ang mga manunulat na sina Geoffrey Chaucer, John Dryden, John Keats, Alfred Tennyson, at Gotthold Ephraim Lessing._NEWLINE_Si Boccaccio rin ang nagsulat ng The Three Rings ("Ang Tatlong Singsing").'